Matteo Guendouzi se jirritorna ma' Arsenal fis-sajf iżda… Matteo Guendouzi se jirritorna ma' Arsenal fis-sajf hekk kif Hertha Berlin m'għandhom l-ebda interess li jiffirmaw lill-Franċiż fuq bażi permanenti minħabba l-attitudni tiegħu. Iż-żagħżugħ ta' 21 sena ingħaqad ma' Hertha b'self fis-sajf li għadda u għamel 19-il dehra fil-Bundesliga għall-club Ġermaniż, fejn skorja żewġ goals u pprovda assist waħda. Hertha għandhom l-għażla li jiffirmaw lil Guendouzi bi ftehim permanenti fis-suq li ġej, iżda jidher li l-midfielder se jkun qed jintbagħat lura fl-Emirates Stadium. Hertha jidhru li xejn m'huma kuntenti bil-personalità u 'r-ras iebsa' tal-Franċiż, filwaqt li l-club jemmen ukoll li hu 'jirreżisti ferm għall-pariri mgħoddija lilu'. Madankollu, Arsenal min-naħa tagħhom jidhru li se jipprovaw ibiegħu lil Guendouzi fis-sajf peress li l-midfielder jidher li ma jinsabx fil-pjani tal-manager Mikel Arteta. L-ex player ta' Paris Saint-Germain, li ma keinx qed jiġi utilizzat minn Arsenal fl-aħħar stadji tal-istaġun li għadda, huwa stmat mill-Gunners fir-reġjun ta' £25m.